Covid-19: Ramaphosa praat vanaand virtueel met gemeenskappe | Maroela Media
Pres. Cyril Ramaphosa sal na verwagting Woensdag vroegaand met gemeenskappe deur middel van 'n virtuele presidensiële Imbizo oor Covid-19 praat.
Die presidensiële Imbizo het ten doel om 'n platform te skep vir openbare deelname waar gemeenskappe direk met die regering kan kommunikeer oor uitdagings waarmee hulle worstel.
Khusela Diko, Ramaphosa se woordvoerder, het in 'n verklaring gesê gemeenskappe sal deur middel van meer as 80 gemeenskapsradiostasies, verskeie TV-kanale en sosiale media aan die gesprek met Ramaphosa kan deelneem.
Die presidensiële Imbizo vind omstreeks 18:00 plaas.
Vrae rakende die nuwe koronavirus kan deur middel van die tolvrye nommer 0800 142 446 aan die president gerig word. Sosialemediagebruikers kan ook vrae rig deur die hutsmerk #PresidentialImbizo te gebruik.